Úradný vestník L 086 , 27/03/2001 S. 0011 - 0014



Nariadenie Komisie (ES) č. 586/2001 z 26. marca 2001, o vykonaní nariadenia Rady (ES) č. 1165/98 o krátkodobej štatistike, pokiaľ ide o definíciu hlavných priemyselných zoskupení (MIG) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1165/98 z 19. mája 1998 [1] o krátkodobej štatistike a najmä na jeho článok 3 a článok 17 písm. c), keďže: (1) Nariadenie (ES) č. 1165/98 stanovilo spoločný rámec pre tvorbu krátkodobej štatistiky spoločenstva o hospodárskom cykle. (2) V súlade s článkom 3 a článkom 17 písm. c) nariadenia (ES) č. 1165/98 je potrebné prijať vykonávacie opatrenia týkajúce sa definície hlavných priemyselných zoskupení (MIG). (3) Definícia hlavných priemyselných zoskupení (MIG) sa zakladá na štatistickej klasifikácii ekonomických činností v Európskom spoločenstve, nariadenie Rady (EHS) č. 3037/90 [2], naposledy zmenené a doplnené v nariadení Komisie (EHS) č. 761/93 [3], (NACE rev.1). Používa úroveň skupín (3 číslice) na rozlíšenie medzi hlavnými priemyselnými zoskupeniami (MIG). (4) Opatrenia stanovené v tomto nariadení sú v súlade so stanoviskom doručeným Výborom pre štatistický program, ktorý bol zriadený rozhodnutím Rady 89/382/EHS, Euratom [4], PRIJALA TOTO NARIADENIE: Článok 1 Definícia hlavných priemyselných zoskupení (MIG) Zatriedenie skupín NACE rev 1. do Hlavných priemyselných zoskupení (MIG) sa definuje v prílohe tohto nariadenia. Článok 2 Nedostupnosť údajov na úrovni skupín NACE rev1. Členské štáty, ktoré nepočítajú štatistické údaje obsiahnuté v nariadení (ES) č. 1165/98 na úrovni skupín NACE rev.1, majú povolené počítať národné váhy pre skupiny v rámci oddielu, s cieľom rozpočítania týchto údajov na úroveň skupín. Členské štáty, ktoré používajú zatriedenie do hlavných priemyselných zoskupení(MIG) čiastočne alebo úplne na základe oddielov NACE rev.1 poskytnú Eurostatu údaje o váhach používaných na rozpočítanie do skupín NACE rev.1. Článok 3 Používanie/Implementácia definícií Členské štáty uplatňujú definície uvedené v prílohe pre štatistické údaje poskytované podľa nariadenia (ES) č. 1165/98 najneskôr do troch mesiacov od nadobudnutia účinnosti tohto nariadenia. Pri používaní definícií stanovených v prílohe členské štáty príjmu potrebné opatrenia, aby zabezpečili, že existujúce štatistické údaje obsiahnuté v nariadení (ES) č. 1165/98 sa zrevidujú pomocou prepočtov alebo odhadov podľa týchto definícií. Článok 4 Informácie o zhode s definíciami Na požiadanie Komisie každý členský štát jej zašle všetky príslušné informácie o súlade s definíciami stanovenými v prílohe v rámci tohto daného členského štátu. Článok 5 Účinnosť Toto nariadenie nadobúda účinnosť na dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. marca 2001 Za Komisiu Pedro Solbes Mira člen Komisie [1] Ú. v. ES L 162, 5.6.1998, s. 1. [2] Ú. v. ES L 293, 24.10.1990, s. 1. [3] Ú. v. ES L 83, 3.4.1993, s. 1. [4] Ú. v. ES L 181, 28.6.1989, s. 47. -------------------------------------------------- PRÍLOHA PRIDELENIE NACE NÁZVOV KATEGÓRIÁM AGREGOVANEJ KLASIFIKÁCIE NACE | Popis NACE | Agregovaná klasifikácia | 13 | Ťažba a úprava rúd | Medzispotreba | 14 | Ťažba a úprava ostatných nerastov | Medzispotreba | 15.6 | Výroba mlynských výrobkov, škrobu a škrobových výrobkov | Medzispotreba | 15.7 | Výroba hotových krmív | Medzispotreba | 17.1 | Príprava a spriadanie textilných vlákien | Medzispotreba | 17.2 | Tkanie textílií | Medzispotreba | 17.3 | Konečná úprava textílií | Medzispotreba | 17.6 | Výroba pletených textilných materiálov | Medzispotreba | 20 | Drevárska a korkárska výroba okrem výroby nábytku; výroba výrobkov zo slamy, prútia a podobných materiálov | Medzispotreba | 21 | Výroba celulózy, papiera a výrobkov z papiera | Medzispotreba | 24.1 | Výroba základných chemikálií | Medzispotreba | 24.2 | Výroba pesticídov a iných agrochemických výrobkov | Medzispotreba | 24.3 | Výroba náterových látok, lakov a podobných krycích materiálov, tlačiarenských farieb a tmelov | Medzispotreba | 24.6 | Výroba ostatných chemických výrobkov | Medzispotreba | 24.7 | Výroba chemických vlákien | Medzispotreba | 25 | Výroba výrobkov z gumy a plastov | Medzispotreba | 26 | Výroba ostatných nekovových minerálnych výrobkov | Medzispotreba | 27 | Výroba kovov | Medzispotreba | 28.4 | Kovanie, lisovanie, razenie a valcovanie kovov; prášková metalurgia | Medzispotreba | 28.5 | Spracovanie a povrchová úprava kovov; všeobecné strojárstvo | Medzispotreba | 28.6 | Výroba nožiarskych výrobkov, nástrojov a železiarskeho tovaru | Medzispotreba | 28.7 | Výroba iných kovových výrobkov | Medzispotreba | 31.2 | Výroba elektrických rozvodných a spínacích zariadení | Medzispotreba | 31.3 | Výroba izolovaných drôtov a káblov | Medzispotreba | 31.4 | Výroba akumulátorov, galvanických článkov a batérií | Medzispotreba | 31.5 | Výroba elektrických zdrojov svetla a svietidiel | Medzispotreba | 31.6 | Výroba elektrických zariadení i.n. | Medzispotreba | 32.1 | Výroba elektrónok, trubíc a iných elektronických súčiastok | Medzispotreba | 37 | Recyklovanie druhotných surovín | Medzispotreba | 28.1 | Výroba kovových konštrukcií | Investičné prostriedky | 28.2 | Výroba nádrží, zásobníkov a kontajnerov z kovu; výroba vykurovacích telies a kotlov ústredného kúrenia | Investičné prostriedky | 28.3 | Výroba parných kotlov okrem kotlov ústredného kúrenia; výroba jadrových reaktorov | Investičné prostriedky | 29.1 | Výroba strojov na výrobu a využitie mechanickej energie, okrem motorov pre lietadlá, motorové vozidlá a motocykle | Investičné prostriedky | 29.2 | Výroba strojov a zariadení na všeobecné účely | Investičné prostriedky | 29.3 | Výroba strojov pre poľnohospodárstvo a lesníctvo | Investičné prostriedky | 29.4 | Výroba obrábacích strojov | Investičné prostriedky | 29.5 | Výroba iných strojov na špeciálne účely | Investičné prostriedky | 29.6 | Výroba zbraní a munície | Investičné prostriedky | 30 | Výroba kancelárskych strojov a počítačov | Investičné prostriedky | 31.1 | Výroba elektromotorov, generátorov a transformátorov | Investičné prostriedky | 32.2 | Výroba rozhlasových a televíznych vysielačov, telefónnych a ďalekopisných strojov | Investičné prostriedky | 33.1 | Výroba zdravotníckych a chirurgických prístrojov a zariadení a prístrojov na ortopedické účely | Investičné prostriedky | 33.2 | Výroba meracích, kontrolných, testovacích, navigačných a iných prístrojov a zariadení okrem zariadení na riadenie priemyselných procesov | Investičné prostriedky | 33.3 | Výroba zariadení na riadenie priemyselných procesov | Investičné prostriedky | 34 | Výroba motorových vozidiel, prívesov a návesov | Investičné prostriedky | 35.1 | Stavba a oprava lodí a člnov | Investičné prostriedky | 35.2 | Výroba železničných a električkových lokomotív a vozňov | Investičné prostriedky | 35.3 | Výroba lietadiel a kozmických lodí | Investičné prostriedky | 29.7 | Výroba zariadení pre domácnosť i.n. | Predmety dlhodobej spotreby | 32.3 | Výroba rozhlasových a televíznych prijímačov, prístrojov na záznam alebo reprodukciu zvuku a obrazu a pod. zariadení | Predmety dlhodobej spotreby | 33.4 | Výroba optických a fotografických zariadení | Predmety dlhodobej spotreby | 33.5 | Výroba hodín | Predmety dlhodobej spotreby | 35.4 | Výroba motocyklov a bicyklov | Predmety dlhodobej spotreby | 35.5 | Výroba dopravných zariadení i.n. | Predmety dlhodobej spotreby | 36.1 | Výroba nábytku | Predmety dlhodobej spotreby | 36.2 | Výroba zlatníckych a šperkárskych predmetov | Predmety dlhodobej spotreby | 36.3 | Výroba hudobných nástrojov | Predmety dlhodobej spotreby | 15.1 | Výroba, spracovanie a konzervovanie mäsa a výroba mäsových výrobkov | Predmety krátkodobej spotreby | 15.2 | Spracovanie a konzervovanie rýb a výroba rybích výrobkov | Predmety krátkodobej spotreby | 15.3 | Spracovanie a konzervovanie ovocia a zeleniny | Predmety krátkodobej spotreby | 15.4 | Výroba rastlinných a živočíšnych olejov a tukov | Predmety krátkodobej spotreby | 15.5 | Úprava a spracovanie mlieka | Predmety krátkodobej spotreby | 15.8 | Výroba ostatných potravinárskych výrobkov | Predmety krátkodobej spotreby | 15.9 | Výroba nápojov | Predmety krátkodobej spotreby | 16 | Spracovanie tabaku | Predmety krátkodobej spotreby | 17.4 | Výroba textilných výrobkov okrem odevov | Predmety krátkodobej spotreby | 17.5 | Ostatná textilná výroba | Predmety krátkodobej spotreby | 17.7 | Výroba pleteného tovaru | Predmety krátkodobej spotreby | 18 | Odevná výroba; spracovanie a farbenie kožušín | Predmety krátkodobej spotreby | 19 | Vyčiňovanie a úprava kože; výroba brašnárskeho a sedlárskeho tovaru a obuvi | Predmety krátkodobej spotreby | 22 | Vydavateľstvo, tlač a reprodukcia nahraných nosičov záznamu | Predmety krátkodobej spotreby | 24.4 | Výroba farmaceutických prípravkov, chemických produktov a produktov z rastlín na lekárske účely | Predmety krátkodobej spotreby | 24.5 | Výroba mydla a saponátov, čistiacich a leštiacich prípravkov, kozmetických výrobkov | Predmety krátkodobej spotreby | 36.4 | Výroba športového tovaru | Predmety krátkodobej spotreby | 36.5 | Výroba hier a hračiek | Predmety krátkodobej spotreby | 36.6 | Ostatný spracovateľský priemysel | Predmety krátkodobej spotreby | 10 | Ťažba čierneho uhlia a hnedého uhlia; ťažba rašeliny | Energia/Produkcia súvisiaca s energetikou | 11 | Ťažba ropy a zemného plynu; súvisiace služby okrem prieskumu | Energia/Produkcia súvisiaca s energetikou | 12 | Ťažba a úprava uránových a tóriových rúd | Energia/Produkcia súvisiaca s energetikou | 23 | Výroba koksu, rafinovaných ropných produktov a jadrových palív | Energia/Produkcia súvisiaca s energetikou | 40 | Výroba a rozvod elektriny, plynu, pary a teplej vody | Energia/Produkcia súvisiaca s energetikou | 41 | Výroba a rozvod vody | Energia/Produkcia súvisiaca s energetikou | --------------------------------------------------